經數: 二八一四

經名: 大乘起信論廣釋卷第五

頁數: 一一六一

上	欄

等說有三退屈. 由三練磨方得不退. 言三退

屈者. 菩提廣遠屈. 施等難修屈. 轉依難證屈.

言三練磨者. 引他已證練. 省已能修練. 引粗

次妙練. 如其次第而爲對治. 由斯堅固方不

退等. 答. 彼約法相顯過義說. 此約法性顯德

義論. 彼約散心取相時言. 此約定位離相時

語. 或卽由此三種練磨. 方能成此不怯弱等.

由此二處義不相違. 故攝大乘說. 由定故行

十難行. 故成不退

論. 解行發心至當知轉勝  釋曰. 以下第二

解行發心. 於中有二. 初顯解行所得發心. 後

顯發心所依解行. 初中有三. 初總標難勝. 後

顯其勝相. 此初也. 有義. 解者卽是十解. 行

謂十行. 發心十向依解起行依行入向. 是故

名爲解行發心. 前位信滿發心入解. 解勝於

信. 依解起行復勝. 依信而起於行. 信心解性

二無差別. 卽轉信心爲勝解故. 更深發心入

十向位. 由是義故. 名之轉勝. 有義. 此說其理

不成. 與論解行不相應故. 論文不顯解行位

故. 應知1解了. 於眞如法中深解現前故. 行

謂度行. 卽隨深解所修離相六度行也. 依此

解行發□向心. 是故名爲解行發心. 前位依

信而起. 於行發決定心. 今此依解而起. 於行

發□向心. 顯過前位故名轉勝

論. 以是菩薩至所修離相  釋曰. 此顯勝相

也新論此又說三勝義. 初無數劫. 將欲滿故.

於眞如中得深解故. 凡所修行皆離相故. 此

依新論亦顯三勝. 以是菩薩等者. 此明時勝.

謂從初住得正信來已至初劫後分位中. 謂

中	欄

彼初劫總有三分. 十住行向. 居初中後. 今此

發心在十行末. 十向初心正在後時故. 言初

劫將欲滿也. 此亦依於極厚處說. 猛利修者

非爾所時. 如十信位一萬劫等. 於眞如等者.

此明解勝. 於前信位但起直心. 今顯異前故

云深也. 2顯異前故云深也. 顯異後位故復

云解得. 此深解故云現前. 所修離相者. 此顯

行勝. 由於眞如得深解故. 凡所修行皆離相

也

論. 以知法性至般若波羅蜜  釋曰. 此明發

心所依解行也. 文中別顯無相六度. 一一文

中顯解行. 別以知等者. 此顯解也. 隨順等

者. 此顯行也. 於身命財染著名貪. 畜積財法

不捨名□. 眞無財法. 何有□貪. 起情樂境.

名之爲染. 染色聲等名五欲過. 法性無境. 寧

有欲過. 於苦憎□名之爲嗔. 追觸暴熱□戾

名惱. 法性無苦. 何有嗔惱. 心於善品懶墮名

懈. 恃我高擧名之爲慢. 法無身心. 何有懈慢.

令心流蕩. 於境能發□惠名亂. 法性常定體.

何有亂. 迷闇理事癡名無明. 法性體明. 何有

癡闇. 如何法性無貪等耶. 謂以凡聖由證不

證有無別. 故知無貪等. 不爾聖凡有有無過.

卽以眞如無貪等故. 亦得名爲六波羅蜜. 故

新論云. 眞如法性離□貪相. 是淸淨施度等.

依此經說. 不攝受一切法. 是檀波羅蜜等. 由

知法性是六度故. 順法性修檀等行. 檀名爲

施. 以己財法惠於他故. 尸名爲戒. 以善思願

暇諸惡故. 群提名忍. 諦察空理安忍壞故. 毘

梨名精進. 於諸善品心勇[&FFFF]#故. 禪名靜慮. 能

下	欄

於眞境心不動故. 般若名惠. 於諸理事善決

擇故. 波羅蜜者. 名到彼岸. 且依梁攝顯其三

義. 一無解修故. 世間二乘雖行施等修不密

故非到彼岸. 二入眞修故. 世間二乘雖行施

等. 不入眞如非到彼岸. 三得勝果故. 世間二

乘雖修施等. 不至此果非到彼岸. 今此菩薩

所修施等. 皆能無餘入眞. 而修得彼勝果

3波羅蜜. 以□貪等垢障永眞故. 順眞如修離

相行. 此六度義有無量門. 於中委悉如別章

辨

論. 證發心者至菩薩究竟地  釋曰. 以下第

三明證發心. 於中有三. 初明發心體. 次顯發

心相. 後辨成滿德. 初中有三. 先標證位. 次辨

證體. 後明證因. 此初也. 謂從初地至第十

地. 證得眞如發眞心故. 由證正智發後得智.

由證後智發大悲故. 有義. 證者契合之義. 正

智契眞名爲證故. 有義. 不然. 非能所故. 謂

以何法契合眞如. 離眞別有能證智者. 非法

性義法相宗故. 應言證者是體會義. 謂心隨

重妄起諸念. 念盡歸源故名爲證. 卽眞體顯

名證正智. 眞用顯發名證後智. 無別二智而

爲能證. 不爾始覺異於本覺. 與上諸文極相

返故

論. 證何境界至名爲法身  釋曰. 此證何境.

境界所謂眞如者. ○擧所證法. 以依轉識說

爲等者. 次釋通外難. 旣體名證. 則無能所. 何

故說眞名之爲境耶. 答此難言以依等. 有義

轉識卽阿黎耶. 故地證智要依此起. 以此黎

耶能取境界故. 就所依說眞爲境. 實能證智

經數: 二八一四

經名: 大乘起信論廣釋卷第五

頁數: 一一六二

上	欄

與所證理平等平等無境界也. 有義. 不然不

異前說. 而有能證所證別故. 應知此中言轉

識者. 假指證智同時轉相. 謂諸菩薩雖體眞

如. 猶有業相微細生滅. 有業相故未離轉現.

欲顯菩薩非淳淨證. 假就此識說眞爲境而

實證者體會眞如理智無別. 何有境界. 唯眞

如智名法身者. 後結明非境. 謂證菩提名爲

法身. 法身唯是眞如淨智. 非謂理智而有差

別. 是故眞如非境界也

論. 是菩薩至不依文字  釋曰. 下顯證用. 於

中有四. 一攝諸上首德. 二隨根延促德. 三實

行不殊德. 四應機殊用德. 此初也. 是菩薩等

者. 此明請法. 唯爲開導等者. 顯其請意. 若爾

便違諸經論說. 唯除能至百世界故. 有義. 證

者雖言地上明起用等. 偏就法雲故. 說一念

能至十方. 卽擧初後略中間也. 有義. 此說理

深不可. 初地應無諸證用故. 旣請法等初地

亦能. 寧說起用唯法雲也. 由其任運作意別

故. 諸經論中就任運義唯說能至百佛世界.

今就作意顯法身用故. 於一念能至十方. 故

新論言. 此菩薩以無分別智. 證離言說眞如

法身故. 能一念遍往十方一切世界. 然此菩

薩法出自心非自心非自心解. 請轉法輪但

爲開導無聞衆生令依正敎而得利益. 自身

決定不依文也. 問. 諸經皆說利益安樂. 今此

請法無安樂耶. 答. 菩薩先行利益事故. 但有

利益1必安樂故. 或有安樂非利益故. 由此菩

薩於諸衆生或不施與身財法等. 由雖暫安

樂非久利益故

中	欄

論. 或示超地至不可思議  釋曰. 此隨根延

促德. 謂聞劫長心則退沒故. 示超地言有速

成. 或說我於等者. 此明延德. 謂聞劫少則不

精勤故. 說長時發其勇猛. 能示如是等者. 此

結衆德. 事妙無窮. 心言路絶皆爲饒益諸衆

生也

論. 而實菩薩至僧祇劫故 釋曰. 此實行不

殊德也. 而實菩薩等者. 初正明等義. 一種性

等. 皆入種姓菩薩位故. 二諸根等. 上中下根

皆上根故. 三發心等. 發直心等. 皆無別故. 四

所證等. 皆證眞如根本理故. 故新論云. 種姓

諸根發心作證. 皆悉同等. 由此等故無超過

法. 以一切菩薩等者. 後約時釋成. 從初正信

至於初地初無數劫. 初地乃至七地滿心二僧

祇. 滿八地乃至十地終心三僧祇劫. 旣皆三

祇無超過也. 然僧祇數有大有小. 若依小乘

有六十數. 一各皆劫數至百千爲第一數. 如

是展轉十十而倍第五十二名阿僧祇. 終而復

始. 僧祇至三名三僧祇. 若依大衆有百二十

數. 數至百千名一俱□. 爲第2一. 俱□俱□

爲俱梨. 倍倍而數至一百亦名阿僧祇. 從始

至終僧祇至三名三僧祇. 問. 成佛要定三祇

劫耶. 有義成佛3義定三祇劫. 由種姓等皆平

等故. 佛大悲緣無化爲故. 優婆塞經及智論

說. 我於往昔寶頂佛所滿足第一阿僧祇劫.

然燈佛所二僧祇滿. 至毘婆尸佛三僧祇圓.

後九十一劫別修相好因. 故知成佛定三祇

劫. 是故論中言皆經等. 而有經說劫不定者.

諸界諸佛相望而說. 或隨衆生根行而言. 若

下	欄

彼彼界彼彼諸佛定爾. 所時方得成佛. 有義

成佛時劫不定. 諸經論說義不定故. 今者略

顯五義不定. 一通諸方雖類世界劫數短長

非定一故. 二設一方前後劫數人壽短長亦

不定故. 三諸菩薩不唯定居一世界中行勝

行故. 四一切時分皆不可說一念不生卽成

佛故. 五諸劫相入一卽一切. 於一念中含多

劫故. 而說三祇方成佛者. 且隨多分. 極遲者

說顯長時. 修功德聚. 廣作期限. 心理實不定.

由大乘法是最勝乘. 若有猛利無間修者. 亦

有速疾得成佛義. 故金剛頂理趣等經皆說.

現世登歡喜地. 十六生後得成菩提. 大般若

說. 勇猛菩薩. 百劫相續便得成佛. 不爾何故

釋迦菩薩. 放大通佛已行妙行. 又如何說超

於彌勒. 若超小劫. 大劫亦然. 故不可執定三

祇劫

論. 但隨衆生至亦有差別  釋曰. 此應機殊

用德也. 此中有難. 若皆平等. 何故經說所

行別耶. 故此答言. 但隨等也. 衆生不同. 謂

前怯懈或貪嗔等增及等分世界不同. 謂諸

佛土所作佛事皆不同故. 根謂善根. 有上中

下. 欲謂樂欲有速中鈍. 性謂種姓. 有劣中

勝. 所見所聞皆有異故. 菩薩身行不可同也

論. 又是菩薩至微細之相  釋曰. 次下第二

顯發心相. 於中有二. 初歎細標數. 後列名釋

相. 此初也. 顯此發心勝於前位. 難測知故言

微細相

論. 云何爲三至起滅故  釋曰. 此列名釋相

也. 眞心等者. 謂卽根本無分別智. 卽前直心

經數: 二八一四

經名: 大乘起信論廣釋卷第五

頁數: 一一六三

上	欄

至此證位. 正念亦離爲證眞心. 方便心者. 謂

卽後得無分別智. 卽前深心至此證位. 自然

遍行一切諸行. 前大悲心至此證位. 自然利

益諸衆生故. 雖則不能正證眞如. 而作證眞

方便心也. 以皆後得故合爲一. 業識心者. 二

智所依阿梨耶識. 於中雖有轉相現相. 而文

略故. 擧細兼廣. 此識雖非發心之相. 但顯菩

薩雖得二智猶有微細生滅之累不同佛地圓

淨之德. 是故攝在發心相耳

論. 又是菩薩至最高大身  釋曰. 次下第三

顯成滿德. 於中有二. 初正顯勝德. 後問答除

疑. 初中有二初顯位滿. 後明德滿. 此初也. 又

是等者. 因位窮也. 是菩薩者. 卽擧證人. 福德

智慧皆圓滿故. 是故名爲功德成滿. 故地論

云. 一者現報利益受佛位故. 於色等者. 果

位成也. 故地論云. 二者後報利益. 摩醯首羅

智處生故. 彼天在於色界之頂. 色極之處名

色究竟處. 將欲成大法主故. 現最高大身. 高

者尊也. 此天最居尊高之處. 更無有天在其

上故. 突者勝也. 身長一萬八千由旬. 更無天

身勝至此故. 故新論說最尊勝身. 此卽成就

他受用. 佛說在彼者. 有其二義. 一以十王配

列十地. 而第十地當此天王. 卽於彼身示成

佛故. 二顯八相是其化身. 二乘信彼天是聖

人1也生處. 顯佛實身在彼成故. 故楞伽經依

此說云. 報身如來. 一時成就諸衆生界. 置究

竟天淨妙宮殿修行淸淨之處. 乃至頌云. 欲

界及無色. 佛不彼成道. 色界中上天. 離欲中

得道. 問. 此佛豈實彼天成道. 與梵網經花臺

中	欄

上佛及千花佛如何配屬. 有義. 梵網花臺上

佛. 卽花藏界自受用身. 2說我爲盧舍那故.

又說吾爲本源身故. 千花上佛是他受用. 經

說是吾所作身故. 卽究竟天所成道者. 彼天

能主三千世界. 一花有千百億國故. 說花藏界

盧舍那佛所說心地法門品故. 百億釋迦而爲

化身. 經說是千佛化身故. 故他受用色天成

佛若臺上佛是自受用. 寧有現身說法事耶.

答. 除登地上見聞其說有諸根相好等故. 地

上菩薩旣名法身. 如何不得見自受用. 不爾

亦應不見法身說. 以理智成法身故. 有說. 唯

見他受用者. 隨佛利他相顯處說不妨隨分

見. 眞報身得與諸佛體相應故. 有義. 此說理

亦不然. 與諸經論義相違故. 自受用身周遍

法界不唯在於花臺上故. 但從自利功德所

生非是爲他所現身故. 旣自受用非餘所見.

彼說大衆皆見佛故. 又說. 歡喜爲衆說法. 令

他受用深法味故. 由此應說臺上佛是二地所

見他受用身. 千花上佛二地分身所見千佛.

經說二地住千世界供千佛故. 不爾復與諸

經相違. 皆說二地所見報佛. 坐千葉花稱花

座故. 又說. 地上入花藏界. 非他受用處色

天故. 若說彼天卽花藏界. 便與一切經論相

違故. 他受用非彼成道. 而經說是本源身者.

是應化等之本源身. 非本源等卽自受用. 自

受法樂不說法故. 若有言說卽他受故

論. 謂以一念至利益衆生釋曰. 此別顯德

滿也. 謂以等者. 顯自利德卽上眞心成此種

智. 謂前眞心刹那. 始覺至心源時契於本覺.

下	欄

名爲一念相應惠也. 卽此本覺無明盡故. 顯

照諸法名一切種智. 或一念相應惠是無間

道. 刹那契理斷一切惑. 是故能令無明頓盡

名一切種智. 是解脫道. 解脫道中種智圓故.

依佛地等諸論所說一切智者是正體智. 一

切種智是後得智. 大般若經. 正體後得皆得

名爲一切種智. 故彼文云. 一切智道相智一

切種智. 前二旣配聲聞菩薩故. 種智者唯示

如來. 今此亦然故. 解脫道所得智慧名一切

種智. 自然已下顯利他德. 卽前方便心成此

任置不可思議利衆生業. 或復初文是智淨

相. 後 文卽是不思議業. 皆是本覺隨染成

也

論. 問曰至名一切種智  釋曰. 次下釋疑有

二問答. 初問答智體斷無明成. 後問答智用

不能普義. 初中有二. 初問後答. 此初也. 虛

空無遍等者. 初陳疑. 因虛空是虛卽有世界.

空無邊故界亦無邊. 餘衆生等. 皆准此言如

是境界. 已下後正陳設難. 謂無明者心根依

處. 心根乃是智慧依處. 若無明斷無有心根.

非直外境無邊難知. 亦復內無智慧能了. 云

何總知名種智耶

論. 答曰至離於相念  釋曰. 下答有三. 初依

心立理次擧非顯失. 擧是彰德. 此初也. 此

中有義. 一切境界雖非有邊而非無邊由非

無邊可得盡了故. 言本來一心. 由非有邊非

思量境故. 言離於相念. 有義. 此說其理未明.

不能答遣前所難故. 應說諸境雖復無邊.  據

本所來皆自心實旣不出心. 離於心外無別

經數: 二八一四

經名: 大乘起信論廣釋卷第五

頁數: 一一六四

上	欄

境界. 是所相念故. 新論言. 一切妄境從本已

來唯心爲性. 由諸妄境不出心故. 心若離念.

契證心源. 卽心之境何不能了. 若作此釋妙

得論宗

論. 以衆生至故不能了  釋曰. 此擧非顯失.

以衆生等者. 初明妄見限境. 以妄起等者.

釋成不見所由. 謂一切法眞如爲性. 若了法

性則能遍知. 若起妄見. 自有□境. 不稱法性.

不現餘境. 是故不能了諸法也. 故新論云. 一

切衆生執著妄境. 不能得知第一義性不顯

照等

論. 諸佛如來至一切種智  釋曰. 此擧是彰

德也. 諸佛如來等者. 初顯智體能照諸法. 由

無□見及□境1境拘故. 言離見無所不遍. 佛

心離妄歸一心源. 始覺同本名眞實. 然此本

覺爲妄法體故. 云卽是諸法之性. 新論所言

佛無執著則能現見諸法性者. 顯現諸法本

覺性也. 無別能所見諸法性. 旣此本覺爲諸

法體. 妄是本覺佛心之相. 相現於自體. 以體

照其相有何難了. 而不能知故. 言自體照妄

法等. 故新論言. 而有大智照一切染淨差別.

卽本覺性而有大智. 非謂別有大智照也. 上

說佛身報化之用. 則說在於衆生心中. 今說

衆生妄境之法. 則說立於佛心之上. 由同心

源故得然也. 故花嚴云. 如心佛亦爾. 如佛

心亦然. 心佛及衆生. 是三無差別. 卽此義

也. 有大智用等者. 後顯智用能廣利益. 以同

體智大力用故. 起勝方便攝化有情. 旣滅無

明顯種智體起種智用. 由是義故. 斷滅無明

中	欄

名爲種智. 新論意同. 不能繁引

論. 又問曰至多不能見  釋曰. 次下第二問

答智用不能著義. 於中有二. 初問後答. 此

初也. 此卽因前有大智用能益衆生故爲此

問. 若諸佛等者. 初擧所疑法. 云何已下後正

陳妨難. 經說佛身猶如藥樹乃至香氣能爲

益等. 見聞利益如經廣明. 不能繁述. 樂者□

之

論. 答曰至法身不現故  釋曰. 此答也. 諸佛

如來等者. 初擧法也. 法身平等. 遍在一切衆

生心中. 能無功用而起. 任運自然作用. 但依

衆生心有厭心. 隨其勝劣現報化相. 衆生心

者等者. 次擧喩也. 如是衆生已下後法合

也. 此由染著生死過. 速未有厭心佛之機. 名

心有垢. 非謂煩惱. 以彼善星及外道等煩惱

1以彼善心中亦見佛故. 法身不現者. 法身雖

遍. 而不能現報化用也. 攝末歸本亦名法身

故攝大乘十二甚深. 皆是法身之勝德故. 故

彼顯現甚深. 頌云. 由失尊不現. 如月於破器.

彼釋意云. 世間皆說. 佛身常住. 云何不現.

如破器中水不得住. 雖實有月而不現影. 如

是衆生無奢摩他軟滑相續. 而過失續. 實有

諸佛亦不顯現. 水喩止者. 軟滑性故. 此中依

定得見佛者. 由先修習念佛三昧. 乃於此世

得見佛身. 非謂今世要依定見如佛在日散

亦見故. 攝論約先習定爲因. 非約今世. 此論

卽約根熟爲因. 非約無惑. 所望義別言左右

耳

論. 已說解釋分次說修行信心分  釋曰. 解

下	欄

釋分竟. 次明第四修行信心. 於中有二. 初結

前起後. 後正顯修行信心. 此初也. 前解釋

分廣明大乘. 今欲廣顯起信之義故

論. 是中依未至修行信心  釋曰. 次正顯. 於

中有三. 初就人標意. 次約法廣辨. 後防退方

便. 此初也. 此言未入正定衆生. 亦是大乘不

定聚人. 然不定聚有其二種. 一者信滿. 卽

是勝人. 不可退者. 二信未滿. 卽是劣人可退

之者. 如信成就發心不定聚衆生者. 卽是勝

人. 信滿足者. 爲彼分別發心之相. 令發三心

入正定位. 今此修行信心分者. 爲彼劣人可

退者說. 今其修行四信五行. 決其信心而得

成就. 修信滿已還依信成三種發心次第進

入. 所爲雖別. 所趣是同

論. 何等信心至云何修行  釋曰. 下約法辨.

於中有二. 先發二問. 後還兩答. 此初也

論. 略說信心有四種  釋曰. 下答有二. 先答

信心. 後明修行. 信中有二. 初標後釋. 此初

也. 四中初一信得佛因. 眞如佛性是佛因故.

次信由因當得佛果. 謂佛功德因性成故. 次

卽信有得佛之行. 由法寶行當成佛故. 後卽

信有起行之人. 卽由僧寶行二利故

論. 云何爲四至眞如法故  釋曰. 下顯四信.

卽分爲四. 此初信有得佛因也. 其四文中各

有二相. 初卽標其四所信勝德. 後起勝行而

爲願心. 信根3本者. 所信德也. 眞如之理是

諸法本. 諸佛所師. 諸佛所歸. 衆行之源. 故

云根本. 樂念已下正明信相. 知此眞如爲諸

法源. 樂念觀察. 名信根本

經數: 二八一四

經名: 大乘起信論廣釋卷第五

頁數: 一一六五

上	欄

論. 二者信佛至一切智故  釋曰. 果由因成.

次明佛寶無量功德者. 所信德也. 諸力無畏

不共法等. 是爲諸佛之功德也. 常念已下後

起願心. 由信有德起二願心. 常念等者. 於他

願心. 發起等者. 願心自得

論. 三者信法至波羅蜜故  釋曰. 佛依法成

故. 次明也. 法有四種. 敎理行果. 今此卽顯

信行法也. 由依行勝得佛果故. 依敎悟理行

方成故. 故有行法則具餘三. 又復前二已信

理果. 信理果者. 已成信敎. 是故此中但信行

法. 有大利益者. 顯所信德. 益有四種. 一能潤

益. 若修六度潤六弊故. 二能成益. 菩提之果

緣此成故. 三能攝益. 自益益他離小果故. 四

無盡益. 1現八相永無盡故. 常樂等者. 起願

相也. 旣信有益常樂修也

論. 四者信僧至如實行故  釋曰. 法藉人弘

故次明也. 能正等者. 卽所信德. 常樂已下顯

願心心. 常樂等者. 心能行者. 心學識者. 願心

自行. 又由信有利他故. 常樂親近. 由信有自

利故. 學如實行. 又信二利2故常親近. 常樂

親近者心學如實行. 依說而行名如實行. 亦

兼二利名如實行. 二行稱眞名如實行. 心學

此行. 是故親近諸菩薩衆. 非二乘也

論. 修行有五門能成此信  釋曰. 下答修行.

於中有三. 初擧數標意. 次依數列名. 後依門

別解. 此初也前雖學起四之壞信. 若無行成

卽信不堅. 不堅之信遇緣便退. 故修五行以

成四信

論. 云何爲五至止觀門  釋曰. 此依數列名

也. 以諸菩薩定惠雙修止觀齊運二不相離

中	欄

故. 合二度爲第五門

論. 云何修行至菩提故  釋曰. 次下依門別

釋. 於中有二初略明前四. 後廣釋止觀. 前中

又二. 初別明行. 後總明除障. 別中顯其四種

修行. 卽分爲四. 此初也. 文中初明三種施

相. 爲修正因離不行過. 不應貪心名利恭敬

勤如實行離倒行過. 唯念自利利他等者. 後

示正道離懈行過. 故新論言. 亦不貪著世間

果等. 初財施中隨力施者. 量分而常行. 非頓

修便止. 以自捨□貪令彼歡喜者. 此明財施

之所謂也. 若爾何故瑜伽論說. 唯有安樂而

無利益. 或二俱無皆不應施故. 發菩提心說

不施五種益. 彼約近益. 此據遠益. 此但勤行

彼令觀察故. 此彼論亦不相違. 論無畏施中.

隨己堪任施無畏者. 過分行之卽生惱故. 此

及法施亦有應施木應施義. 廣如瑜伽

論. 云何修行至起過罪故  釋曰. 此中則顯

三種戒相. 所謂不殺不盜等者. 此依在家顯

攝律儀戒暇. 彼在家人多不律儀故. 故新本

顯言在家菩薩等. 於中顯離身語意三. 隨其

過重. 所起十惡身三語四. 其文可見. 意三

惡者. 准諸經論說. 根本惑貪嗔邪見. 而今

此中兼擧隨惑故. 說貪嫉欺詐等數. 不耐他

榮□忌名嫉是意一分亦屬嗔. 言欺詐者. 卽

是□也. 詐現有德邪命名□矯. 取他意口過

名諂. 此皆貪分故屬貪攝. 故雖別擧卽貪嗔

也. 撥無因果惡惠名邪. 於邪心境推心名見.

不起此等名攝律儀戒義. 出家者亦應等者.

此依出家明攝善法戒. 以出家人已攝律儀

下	欄

修善緣. 今偏約而勸. 離○鬧者. 增煩惱故. 未

得不心名之少欲. 已得不貪名爲知足. 言頭

陀者. 正名杜多. 此□洗濯. 或譯斗藪. 亦□搖

動. 各如經論. 乃至小罪等者. 此則明守護戒

之心. 突吉羅罪. 如□利天日月歲數八百萬

歲. 受地獄苦故. 於小罪而須深怖. 不可輕戒.

而重受也. 崇重賢善名之爲□. 輕拒過惡名

之爲愧. 通以羞恥過罪爲相. 悔謂惡作惡所

作業追悔爲性. 則是懺悔之因起也. 當護已

下顯攝衆生戒. 以大悲故. 豈復令他妄起過

累

論. 云何修行至等法故  釋曰. 此中則顯二

種忍相. 所謂等者. 耐怨3皆卽忍. 亦當等者.

安受苦忍. 財榮潤己名利. 損耗侵陵謂衰. 逾

過凶毁名毁. 越德而讚謂譽. 稱德而歎名稱.

據過而說爲譏. 逼迫侵形名苦. 調身暢意名

樂. 或復中間毁譽稱譏. 約其現對不現對說.

此違順境. 亦名八風. 能動八人妄生喜怒. 菩

薩若能諦察眞理. 達法皆空住平等觀. 縱遇

他惱無壞根. 心雖遇八風. 其心不動. 旣由諦

察二忍方成故. 雖文闕而意有也. 故新論具

三忍. 文云. 見惡不嫌遭苦能忍. 常樂觀察甚

深句義

論. 云何修行至速離衆苦  釋曰. 此中亦顯

三種精進. 於法等者. 被甲精進. 如世被甲不

退戰事. 由此卽能起大悲智. 堅而不弱怯. 强

而不弱. 當念已下攝善精進. 由念過去虛苦

無益故. 能精勤攝善法也. 自利等者. 利樂精

進. 由觀自苦他苦亦然故. 勤精進速離苦也

經數: 二八一四

經名: 大乘起信論廣釋卷第五

頁數: 一一六六

上	欄

論. 復次若人至衆多障□   釋曰. 次下第二

除方便. 於中有二. 先障後治. 此初也. 若人雖

修信心等者. 此擧內因之業障也. 言重罪者.

卽犯四重. 惡業障者. 卽五逆罪. 由此二種罪

惡因故. 故修行時諸障皆起. 如涅槃等諸經

所說. 魔邪病苦所惱等者. 卽惑障□之根障

也. 世間事務所牽等者. 卽擧纏縛之惑障也.

有如是等者. 總擧諸障顯衆多也

論. 是故應當至增長故  釋曰. 此明除障之

法也. 文中總別顯離諸障. 是故應當等者. 此

卽總明除障方便. 如人負債依附於王則於

債主無如之何. 如是行人禮拜諸佛. 諸佛所

護能脫諸障. 誠心懺悔等者. 卽是別除四障

之法. 四障者何. 一諸惡業障懺悔除滅. 二謗

正法障勸請除滅. 三嫉□他勝隨喜對治. 四

樂著三有□向對治. 依金光明說除五障. 一

者爲除破戒罪故. 須行行懺悔. 二者爲除謗

法罪故. 故須勸請. 三者爲除嫉□罪故. 須行

隨喜. 四者爲除輕劣心罪. 須行□向. 五者爲

除懈怠罪故. 須行發願. 此無第五發願方便.

新論卽有. 故彼文云. 發大誓願無有休息. 若

爾前障亦應有五答. 前雖三障廣通因果. 此

中五謂略唯惑業. 由惑業因感彼報障. 因妄

果妄. 但惑業耳. 得[&FFFF]#諸障善根增長者. 此結

方便. [&FFFF]#障生善. 由前總別除障方便. 非直能

除一切障□. 而亦能生諸善根也

論. 云何修行止觀門  釋曰. 下明止觀. 於中

有二. 初問起. 後釋相. 此初也

論. 所言止者至觀義故  釋曰. 次下釋相. 於

中	欄

中亦二. 初略明. 後廣顯. 略中有二. 先擧別修

以明隨順. 後擧雙運釋隨順義. 此初也. 謂止

一切境界相者. 以境但從分別心生. 今息妄

心. 則無境界. 無所分別故名爲止. 故新論云.

息滅一切戱論境界. 是止義. 分別因緣生滅

相者. 觀察因緣生滅之相. 發生妙智了知苦

等非可樂等. 故名爲觀. 故新論云. 明見因果

生滅之相. 是觀義. 如瑜伽論菩薩地云. 此中

菩薩. 卽於諸法無所分別. 當知名止. 若於諸

法勝義理趣. 及諸無量安立理趣. 世俗妙智.

當知名觀. 隨順奢摩他觀義等者. 梵云奢摩

他. 此□云止. 毘□舍那. 此譯爲觀. 然新論中

旣無此言譯. 此論主加此文爲顯止觀. 是所

隨順二智方便. 謂由修止止諸境相卽成根本

無分別智. 由修觀行了生滅相卽成後得無

分別智. 因相異故. 止觀別名. 果相同故是名

爲觀. 卽以此義釋論文者. 此中能止境界相

者. 卽是奢摩他. 能順於觀義. 分別因緣生滅

相者. 是毘□舍那能順於觀義. 爲顯是義故

置此言. 有義. 此說理必不然. 與論隨順義相

違故. 下所隨順旣是雙運故. 今觀者非謂二

智. 又唯修止心比沒等. 如何能成根本智耶.

若唯修觀心不止息. 豈發後得無分別智. 若

不爾者. 所成二智豈各互闕止觀因耶. 若止

境相卽奢摩他. 是能順於觀智義者. 論應說

言. 是奢摩他隨順觀義. 寧倒言耶. 故知. 此釋

深爲不可. 應言止觀有其二種. 一方便初別

修者. 二正止觀雙現前者. 爲別方便及正止

觀. 加此隨順奢摩他等. 若此二種. 皆就華言

下	欄

隨順止觀義隨順觀觀義. 謂正止觀. 而存梵

言名奢摩他等. 就其方便譯爲華言□名爲

觀義. 此中所顯以觀成止. 前止一切境界相

者. 以覺惠觀破外塵相. 是順奢摩正止之觀

前觀因緣生滅相者. 亦以覺惠觀察法相. 是

順舍那正觀之觀. 若作此釋. 文順義□. 不爾

何故隨順之言在於奢摩舍那之上. 雖說止

觀共相助成. 此中且就□觀成說. 初起乃是

觀勝能故. 有義. 此說理亦未然. 與諸論文義

極相違故. 論自明說. 所言止者. 謂止一切妄

境界相. 如何說是方便觀耶. 以觀成止. 卽言

隨順奢摩他觀. 若止成觀. 應言隨順舍那止

義. 何故二文皆言觀耶. 經論皆說止觀相成.

此何偏說以觀成止. 又旣此中以觀成觀. 何

不亦說以止成止. 又違下文所隨順義. 下說

雙運. 是所隨順故此不明. 是能隨順故. 止境

界非是觀也. 應言方便而存梵言. 於正止觀

譯爲華語雙運之時是正觀故. 故說眞觀淸

淨觀等. 不爾大聖豈無止耶. 今以正義釋此

文者. 謂方便時止諸塵相. 是順正觀之1止.

又能分別因緣相等. 是順正觀之觀. 故言隨

順觀觀. 此中語倒而言2隨順奢摩他觀. 若就

正語. 應言隨順觀奢摩他. 前論一如有文倒

倒故. 若作此釋妙扶文義

論. 云隨順主雙現前故  釋曰. 此顯雙順釋

諸順義. 以此二義漸習等者. 顯能順之方

便也. 不相捨離雙現前者. 明所隨順之正觀

也. 依眞如門以修止行. 依生滅門而起觀行.

旣此二門唯是一心. 是故止觀不相捨離. 此

經數: 二八一四

經名: 大乘起信論廣釋卷第五

頁數: 一一六七

上	欄

五止觀隨相而言. 止名爲定. 觀名爲惠. 據實

而言定通止觀. 惠亦如之. 故梁攝云. 十波羅

蜜通有二體. 一不散亂. 體卽正定. 二不顚倒.

謂正觀眞如. 瑜伽論聲聞地云. 復次如是心

一境性. 或是奢摩他品. 或是毘□舍那品. 若

於九種心住中一分境性名奢摩他品. 若於

四種惠行中心一境性名毘□舍那品. 九種

心住四種惠行廣如彼說. 旣非菩薩大乘止

觀. 此中示□

論. 若修止者至端坐正意  釋曰. 次下第二

廣明止觀. 於中有二. 先明別修. 後顯雙運. 別

中有二. 先止. 後觀. 止中有五. 一修止方法.

二顯止勝能. 三辨止魔事. 四簡止眞僞. 五示

止利益. 初中有二. 初明勝入能人. 能顯障者

不能. 前中又二. 初靜息心修止方便. 後止成

得定除障不退. 前中又二. 初明修止具緣. 後

明修止次第. 此具緣也. 住靜慮者. 是修止緣.

具而言之. 有五種緣. 一閑居靜慮. 若住聚落

示喧動故. 二者持戒淸淨. 尸羅不淨定不現

故. 三衣食具足. 謂假道□成道體故. 四善知

識. 由因示道方能行故. 五息諸緣務. 止外攀

緣安內心故. 今略擧初之住靜處. 言端坐者.

是顯調身. 身若□□或彼[&FFFF]#側前復依倚左

右憑附旣生懈怠. 後引昏比. 故端其身結加

趺坐. 故瑜伽說. 由五因緣. 一身攝設發輕安

故. 二能經久時不疲□故. 三顯不共法. 外道

無故. 四顯端嚴相. 見者敬故. 五佛佛弟子共

開許故. 言正意者. 是顯調心. 末世行人正

行者少. 苟心名利現寂靜僞心現不正. 得定

中	欄

無由. 離此邪心故. 云正者. 令觀心與理相應.

自度度他名正意也. 亦卽瑜伽. 端身正行謂

策擧身令其端直調正. 其心令離諂詐. 策身

則無由□比. 離詐卽外不散動. 平等離相方

入定門

論. 不依氣息至見聞覺知  釋曰. 次下第二

修止次第. 於中有二. 初坐修止. 後餘僞亦起.

前中有三. 初離倒境. 次離倒心. 後除失念. 此

初也. 言氣息者. 一切息觀境. 言耶色者. 卽骨

□等靑黃赤白四種相也. 所言定者. 非謂理

定地水火風. 及前定者皆是事定所緣境界.

見聞覺知卽識處. 通前卽顯十一切處. 或見

聞等擧散六塵. 於此諸境了達唯心不復託

緣. 故言不依. 而有說者. 於此諸文配九心住

以明止相. 豈唯乖理亦乃差文. 又違新論. 不

可依准. 而有固執說定爾者. 何不於觀配四

惠行. 故說四依名爲菩薩. 但觀正理何用執

乎

論. 一切諸相至念念不滅  釋曰. 此離倒心.

一切諸相等者. 此除分別內心相也. 有□諸

相. 依念而生□除其念諸相隨滅. 故言諸相

隨念皆除. 有義. 此標深爲不可想念. 何別而

說隨耶. 故新論說. 一切分別相念皆隨故無

別也. 謂前雖離取. 倒境相若存內心. 亦是妄

倒. 是故內心一切分別雖起相念皆除遣也.

亦遣除相者. 此遣能除之妄相也. 前文但今

不起分別內心之相名爲除相. 非謂存於能

除之相. 除相若存. 亦非離相. 是故亦遣除相

也. 以一切下釋其亦遣能除所以. 以一切法

下	欄

本無所相. 所無故能相亦無. 無有念念生滅

體故. 所除之相旣不可除. 豈更除存能除相

也

論. 亦不得至以心除心  釋曰. 下除失念. 於

中有二. 初擧非總暇. 後示除方便. 此初也. 亦

不得隨心等者. 此令不起外失念心. 謂修止

者. 於前遠離能取所取無所得中常住作害.

當初離於倒境倒心. 後亦不隨心失念於外

境. 故有說言. 具化心□不□相心卽其義也

後以心除心者. 此今不起內失念相. 前心失

念. 念著境時旣依止. 心而捨於境. 後心失念.

念著內心. 卽復以其安住止心除其失念內

取之心故新論言. 前心依境以捨於境. 後念

依心復捨於心失念相也

論. 心若馳散至住於正念  釋曰. 次示除方

便. 於中有二. 初令住正念. 後示正所以. 前雖

暇言不得失念. 若時失念. 如何攝持. 故此令

其攝住正念. 此中正念卽隨無念. 若不起念

曰不馳散. 故言心散卽尙攝來. 無別能攝. 攝

心令住. 若謂以心攝馳散心. 非但不能返成

馳散. 以心攝心. 心不息故. 今名攝來. 住於正

念故但無念. 名攝來□□. 此位時名住正念.

非謂智別正念可住. 若更有住正念心相. 名

住邪念. 非正念也. 如新經釋. 諸流所無名爲

修學者之亂鏡也. 若爾便違文殊般若. 彼說

射箭之法喩故. 若彼是漸敎. 此是頓門. 所顯

各殊不相乖也

論. 是正念者至不可得  釋曰. 此示所以也.

謂有疑云. 何故無念名爲攝來. 是住正念. 故

經數: 二八一四

經名: 大乘起信論廣釋卷第五

頁數: 一一六八

上	欄

示正念釋其所以. 謂離二種心無所得. 契證

眞如是正念相. 尙唯心等者無所取也. 卽復

此心等者無能取也. 旣離心境得正念名. 故

但無念名攝來耳. 離眞無有正念相故. 故新

本云. 心馳外境攝住內心. 後復起心不取心

相. 以離眞如不可得故. 故諸論說. 敎授巧云

菩薩. 於定位觀影. 唯是心義相. 旣減空觀. 唯

自相如是住. 內心知所取非有. 次能取亦無.

後□無所除

論. 若從坐起至隨順觀察  釋曰. 此□顯□

儀亦修止也. 非□□坐時常修此止. 餘一切

時常思方便. 順於法性不動道理. 小乘事靜

坐所成. 大乘修理行住皆定故□□□□修

止也

論久習淳熟至速成不退   釋曰. 此卽勝人

能入之中止成得定除障不已. 久習等者明

止成也. 要由不習任運住. 任運住者止成之

義. 以心等者明得定也. 止力轉增名漸猛利.

旣順眞如入眞三昧. 深伏等者. 顯入位定契

眞. 現惑永伏染滅善生名信增長. 由此速能

至不退位

論. 唯除疑惑至所不能  入	釋曰. 前來已顯

能入之人. 此顯障者所不能入. 此中卽擧七

種障難顯七種人所不能入. 一疑惑者. 凡愚

之人性猶豫故. 二不信者. 闡提之人不希望

故. 三誹謗者. 外道之人記邪見故. 四重罪者.

十惡等人心不淨故. 五業障者. 五逆之人心

極惡故. 六我慢者. 自高之人不屈學故. 七懈

怠者. 放逸之人心縱蕩故. 隨有一者卽不能

中	欄

入. 新論合彼第四第五種爲一種. 但名業障.

皆爲業障所纏障故

論. 復次依是至一行三昧  釋曰. 上顯第一

修止方便. 次下第二修止勝能. 於中有二. 初

顯三昧能知眞義. 後顯眞如爲三昧本. 此初

也. 依是等者. 初□勝能相者體也. 謂一切下

次顯其義. 佛與衆生釋法界字. 皆意所知差

別故. 平等無二釋一相字. 凡聖同眞無異體

故. 卽名已下後顯名也. 此釋知字能知法界

一相心者是. 卽名爲一行三昧. 一謂眞如. 是

三昧境. 行謂行解. 是三昧因. 以此三昧有知

眞. 如是一之行經名一行三昧. 是故文殊般

若經說. 法界一相繫緣法界是則名爲一行

三昧. 入此三昧盡知□沙諸佛法界無差別

相. 新論名爲一三昧. 相謂行相義差別也

論. 當知眞如至無量三昧  釋曰. 此顯眞如

爲三昧本. 謂此眞如是三昧體. 三昧乃是眞

如之因. 一切三昧隨眞而生故. 說眞如爲三

昧本. 眞如旣是三昧根本. 若依眞修行名眞

如三昧. 依此復生多諸三昧. 此觀眞如三昧

體故. 得者其三昧根本處. 故訴論意同但文

前後

論. 或有衆生至男女等相  釋曰. 顯勝能竟.

次下第三辨其摩事. 於中有二. 先略. 後廣. 略

中有二. 光障. 後治. 此初也. 無善根者. 此擧

障因. 謂無增上善根力. 非謂常無善根力也.

故新論云善根漸少. 則爲已下顯能障者. 魔

謂天魔. 性樂生死. 則他化天有別住空. 謂此

衆生是其所屬懸出其境. 故爲障也. 鬼謂□

下	欄

[&FFFF]#性多虛□卽□□□等是其□□□神. 謂

精媚. 性多弊惡. 卽時等多住塚等. 則諸外道

及佛法中無□愧者墮此類中. 由□習故憎

嫉行人故爲障□. 今墮邪道. 是故名爲外道

鬼神. 久有正信. 彼修行者今擧障□故說□

也. 或於已下擧其性相. 如前三類皆能變作

三種五塵壞人善心. 現形恐怖者. 如新本

言. 或現惡形以怖其心. 或現端正男女者. 如

新本言. 或現美色以迷其意. 言等相者. 釋者

卽是中實五塵亂人心者. 新論無此等相之

言. 便言或現天等形相. 亦無當念唯心等語.

觀此文契新論應善. 一重魔事足顯障深. 廣

略  陳實爲煩重. 以是譯者妄加文耳

論. 當念唯心至終不爲惱  釋曰. 此略辨謂

也. 一切諸境尙唯自心. 何肉塵中境非心也.

是故觀察唯心之理□境自哉不能□亂. 魔

境皆依動念生. 故觀察唯心非彼知故. 此則

通明謂魔之法. 別門顯者. 廣如禪經及□禪

師止觀門說. 而有更明別謂魔法文□鄙極.

更非論意. 不能繁□. 學者知之

論. 或現天像至是眞涅槃  釋曰. 次下廣辨.

於中有二. 先辨魔事. 後顯對治. 初中顯其十

事五對. 此卽第一所現形聲對也. 以天魔等

能作如是佛等形相惑亂行人. 信惠微者妄

有心美現□本心便向邪道. 是故佛誡依法

不依人. 若說已下顯者言聲. 以六法門或亂

行者. 法門萬差同歸一如. 正念趣眞法門盛

明. 若失其本馳散法門. 動念現生而魔得便.

故魔以此惑亂行人. 故誡依義不依語也

經數: 二八一四

經名: 大乘起信論廣釋卷第五

頁數: 一一六九

上	欄

論. 或令人知至名利之事  釋曰. 此第二所

得通辨對也. 知宿命等卽宿命通. 知未來事

天眼耳通. 得他心知則他心通. 新論但名他

心事. 辨才無□得□辨魔等神力加被. 衆生

得此曰證得. 爲已有便生喜動. 我慢心生貪

著名利壞善行也

論. 又令使人至種種牽纏  釋曰. 此第三所

起惑業對也. 言多睡者. 新論名爲□樂昏寐.

此下更有久不睡眠. 此中文闕. 生於不信多

疑慮者. 於自所修或自毁謗或一如疑慮. 種

種牽纏者. 新論名爲溺情從好. 餘文可解

論. 亦能使人至使人愛著  釋曰. 此第四所

成定住對也. 此中非眞三昧. 卽新論說爲或

令證得外道邪定. 此中初擧多曰定中得美

飮食. 使人愛著. 若准新論. 或復勸令受於女

色. 使人愛著. 皆有此事譯者互擧

論. 或亦令人至顔色變異   釋曰. 此第五所

變念色對也. 顔色變異者. 如斯論云. 使其形

容或好或醜. 此下更說. 若爲見諸煩惱所亂.

卽彼退失往昔善根. 譯者取言廣略異故

論. 以是義故至是諸業障  釋曰. 上辨魔事.

此顯對治. 行者常應觀察等者. 此初勸觀不

墮邪網. 謂修行者. 初學是法自內善微業障

尤重故. 或外魔現法利相□□行者令墮其

中. 若在定中見如是相. 當於觀察樂苦. 今其

□離□心□墮邪網. 當勤正念不取等者. 此

後示其□障之法. 謂有如前□□□時但自

修習. 本所修行常無動念. 名勤正念. 住正念

故發生知惠了法. 卽心更何所取. 知心卽如

中	欄

受何能著. 是故名爲不取不著. 旣無取著. 不

應棄捨. 所以然者. 所現諸相有二種故. 一隨

業障諸魔鬼等者令退墮所現邪相. 二由善

根諸佛菩薩者令色趣所現正相. 若有取著

旣墮邪網. 若作棄捨恐無色趣. 是故但應平

等定住. 由於前境不取捨故非但能滅業障.

所現兼亦顯發善根正相故. 心取著我正成

邪. 若不取著. 因邪顯正. 故智度論斷此義

云. 若分別境相卽是魔羅網. 不動不分別是

則爲法印. 由不著故業障所起所有邪相無

不遠離. 故言遠離是諸業障. 故新論云. 是故

唯應審諦觀察. 當作是念. 此皆以我善根微

薄業障厚重爲魔鬼等之所迷惑. 如是知已

念彼一切皆唯是心. 如是思惟. 刹那卽滅遠

離諸相. 理實於相不取不捨. 其所現相有滅

不滅. 而新舊論說有異者. 各依一相亦不相

違. 而有於此說. 以三法辨其邪正. 以定硏磨

依本修. 謂知慧觀察配釋此文. 恐非切要. 煩

而不取. 知者當知

論. 應知外道至恭敬故  釋曰. 上辨魔事次

下第四簡止眞僞. 於中有二. 初擧外內二定

以別邪正. 後擧理事二定以明眞僞. 前中又

二. 先明邪定. 後顯正定. 此初也. 前言使人得

諸三昧是外道所得非眞三昧者. 以外道定

皆不能伏分別煩惱. 又亦不離俱生煩惱. 亦

不伏所知障故. 恃敬問定而生. 齊擧故云不

離見愛慢心. 由不能伏五住滅故. 內著邪定

外貪名利. 故言貪著世名利等. 旣彼邪定有

如是相. 是故覺知應捨離也

下	欄

論. 眞如三昧至漸漸微薄   釋曰. 此顯內定

是正也. 眞如三昧不住等者. 此顯在定能順

眞體離二取相. 要離二相入眞三昧. 是故不

起能見眞心. 乃至不起所得眞相. 故新本言

離一切相入眞三昧. 心相旣離. 眞相亦盡. 無

異見等. 乃至已下後顯出定. 能順眞用. 眞用

有二. 所謂損益. 由定契眞益. 眞淨用故. 出定

時勤修善品. 亦示慢善而爲垢障. 故言出定

亦無懈慢. 故新本言. 殊勝善根隨順相續. 離

諸障離起大精進□無斷等. 由順眞用損惑

種力故. 出定時現惑不起. 故言煩漸漸微薄.

故新本言. 從於定起諸見煩惱皆不現行. 以

三昧力壞種故. 由修此定有損益力得入種

姓不退位中卽損力益能轉道也

論. 若諸凡夫至無有是處  釋曰. 次對理事

二定以明眞僞. 於中有二. 初明理定是眞. 後

顯事定是僞. 此初也. 謂諸外凡十信人等修

行大乘菩薩行者莫不皆依眞如三昧得入十

住種姓位中. 除此更無能入之道. 故云不習

無有是處. 如來種姓有其二種. 一者本住. 謂

衆生身本覺. 眞性卽是始覺. 如來之種本來

有故. 二者始起. 謂初住上位如來家. 當體佛

位. 是爲佛種. 今方起故. 今此得入如來種者.

卽是始起如來種也. 然此種性復有六種. 一

習種性. 謂十住位. 由習信故. 其此位中不退

大乘定成佛故. 二性種姓. 謂十行位. 久習成

性至此位中不退行卽向佛位故. 三道種姓.

謂十向位. 修二定道至此位中不退觀照向

佛智故. 四聖種姓. 謂十地位. 由觀照力至此

經數: 二八一四

經名: 大乘起信論廣釋卷第五

頁數: 一一七○

上	欄

位中得眞聖道成佛位故. 五等覺姓. 謂金剛

定. 至此位中因行已滿刹那斷滅與佛齊故.

六妙覺性. 謂佛果位. 諸障相淨至此始覺道

□窮本覺故. 此中初二與十三住種姓住中.

性習二種其名旣同. 有前後者. 彼則本習二

義別開. 因本起習. 性先習後. 此云於前習種

以中因習成性. 習先性後. 性習名同而義有

別. 故雖前後不相違也

論. 以修世間至外道見故  釋曰. 此顯事定

之僞也. 何以要由眞如三昧方入種不退位

中故. 此名言以修等也. 有義. 世間卽五停

觀. 諸禪謂卽四靜慮定. 三昧謂卽四無色定.

皆於定境而起味著. 若不皆依我見而起. 如

次□是色無邊界. 外道亦得故言共也. 雖諸

菩薩依而發通. 及起諸道而爲加行故. 信修

非可全棄. 若修此等常依善友. 若離所被卽

起邪見. 有義. 但取眞如三昧. 餘定皆名世間

禪等. 不須別配三界諸定. 故新本言. 以餘三

昧皆是有相外道共等. 由有相故而有四過.

由起味著依我見起繫屬三界與外道共. 依

此經說. 一切世間動不動法不安相等. 若離

善知識等者. 新論說爲不得値遇諸佛菩薩.

以餘三昧未亡相故. 非但無彼卽起邪見. 亦

乃不得得遇佛等. 故新舊論互擧一也. 若爾

寧入正性離生無不皆第四靜慮託最勝□入

見道等. 若以諸靜慮各有三種. 一味等至. 由

定與彼愛相應故定得味名. 二淨等至. 與無

貪等淨法相應定名爲淨. 三無漏等至. 謂出

世定. 非愛所味著境故. 般若等經唯識等論

中	欄

約淨無漏說. 依四定登入菩薩正性離生. 此

據味定說. 起味著依於我見外道共等. 各據

一義亦不相違

論. 復次精勤至十種利益  釋曰. 次下第五

示止利益. 於中有二. 初總標. 後別釋. 此初

也. 後世利益不可具陳故. 今顯其現世利益

論. 云何爲十至之所護念  釋曰. 次下別釋.

別釋十種. 卽分爲十. 此初也. 由修三昧正因

相應生如來家而得根熟. 故蒙諸佛所護念

也. 故有論云. 善護念者依於根熟菩薩說等

論. 二者不爲至所能恐怖  釋曰. 由修三昧.

正智相應. 知境本空. 知心無念. 不爲魔等現

形恐怖. 又諸魔者樂生死. 此能不怖而成菩

薩

論. 三者至之所惑亂  釋曰. 外道者樂諸見.

由修三昧諸見不動. 故不爲彼所惑亂也. 總

諸外道無過六師. 各有十六所學之法. 一是

自學. 餘敎弟子. 總彼六師師資所學故. 說外

道有九十六. 此如毘尼婆沙所說. 而相傳一

似佛法. 今論中擧全非者. 故云九十五種外

道

論. 四者至漸漸薄  釋曰. 達境唯心不誹唯

境. 知心無起不謗眞如. 由遠識如失深法故.

非但不謗. 不起邪業. 亦了諸法無有自性故.

重罪障漸得薄也

論. 五者至諸惡覺觀  釋曰. 決定證了唯識

眞理. 不生猶豫疑惑之心. 由定契理. 疑惑尙

無. 肉復更生諸惡覺觀. 舊名覺觀. 新名尋伺.

覺謂心覓是尋心義. 觀謂觀察是伺察義. 然

下	欄

此覺觀通於三性. 顯非餘二言諸惡也

論. 六者至信得增長  釋曰. 本覺名如. 始覺

名來. 始本不異名爲如來. 由能照達一心眞

如無動念理成此如來. 故心眞如爲如來境.

照三昧者. 雖未證眞. 於此理境與信增也. 或

卽二覺名如來境. 是修行人所觀境故. 謂未

成佛始未同本. 可說眞如爲所觀境. 若始同

本. 卽是眞如理知無別非所觀故

論. 七者至勇猛不法  釋曰. 能了眞如佛正

因. 故知一切法卽是涅槃. 於所心果無慮不

成. 於已學法不怯. 修行雖在生死而知幻夢.

無□而勇. 無怖而猛. 雖復名處亦無怯也

論. 八者至他人所惱  釋曰. 柔謂調柔. 和謂

和順. 謙下爲義. □謂□傲. 慢謂高慢. 陵物爲

義. 卽□慢者. 恃己成事輕蔑於他. 他必輕忽.

不自安忍. 便生懷恨. 心柔和者. 謙下於他. 他

必珍敬. 豈爲輕□. 設過□慢亦無懷恨. 故新

論云. 柔和忍辱者爲一切世間所敬

論. 九者至不樂世間  釋曰. 雖未得定者. 非

謂未曾得也. 謂說雖未常得定心. 亦有出定

起發心時. 由前定力衰煩惱種. 於諸時處不

起現惑. 是故名減損煩惱. 故斯本言煩種薄

終不現起. 諸纏垢縛或不現故不樂世間

論. 十者至之所驚動  釋曰. 若得三昧者. 非

謂創得也. 意說. 若時得住三昧. 心如虛空無

□□. 故唯有廣聲終無驚動. 故新本云. 若住

於定

論. 復次至是故修觀  釋曰. 上顯修止. 下明

修觀. 於中有三. 初明修觀之意. 次辨所修觀